**Jeremi Tammela** (s. 12. syyskuuta 2003 Ylivieska) on suomalainen jääkiekkoilija, joka edustaa SM-liigajoukkue Tapparaa. Hän on pelipaikaltaan keskushyökkääjä. Tammela pelaa pääasiassa seuran U20-joukkueessa. Hän laukoo oikealta.

Ura
---

### Seuraura

Tammela aloitti jääkiekkoilun Ylivieskan Jääkarhuissa. Hänen koko perheensä päätti muuttaa Jyväskylään Jeremin ollessa yhdeksänvuotias, kun Tammelan vanhin veli Jonne siirtyi pelaamaan JYPin organisaatioon. Näin ollen myös Jeremi ja hänen nuorempi isoveljensä Jussi siirtyivät seuraan. Kaudeksi 2013–2014 perhe muutti Jonnen kehityksen perässä edelleen Kuopioon ja veljekset siirtyivät Kalevan Pallon organisaatioon. Kaudella 2017–2018 Jeremi Tammela oli C-nuorten SM-sarjassa joukkueensa paras pistemies ja maalintekijä tehoilla 8+10=18. Kaudella 2018–2019 hän oli C-nuorten SM-karsinnoissa 18 osumallaan KalPan paras maalintekijä. Tammela pelasi suurimman osan kaudestaan kuitenkin seuran B-nuorissa, jossa hän voitti SM-pronssia. Kauden 2019–2020 Tammela pelasi 16-vuotiaana kokonaan KalPan A-nuorissa tehden alku- ja runkosarjassa piste per peli -tahdilla 18 ottelussa tehot 6+12=18.

Kaudeksi 2020–2021 Tammela siirtyi Rauman Lukon U20-joukkueeseen. Hän oli tehoilla 16+16=32 joukkueen paras maalintekijä ja toiseksi paras pistemies Sami Päivärinnan jälkeen. Pudotuspeleissä Tammela voitti tehoilla 5+5=10 koko U20 SM-sarjan piste- ja maalipörssin. Hän voitti kauden päätteeksi sarjan mestaruuden.

Kaudella 2021–2022 Tammela oli tehoilla 9+18=27 Lukon U20-joukkueen toiseksi paras pistemies Luka Nymanin jälkeen. Hän voitti kauden päätteeksi U20 SM-sarjan mestaruuden. Tammela debytoi kauden aikana myös Lukon SM-liigajoukkueessa. Hän teki miesten pääsarjadebyyttinsä Mestarien liigan alkulohkon päätöskierroksella 13. lokakuuta 2021 vieraissa walesilaista Cardiff Devilsia vastaan, jolloin jo jatkopaikkansa varmistanut Lukko peluutti useita U20-joukkueensa pelaajia. Tammela merkittiin joukkueen nelosketjun vasempaan laitaan Julius Mattilan ja Miro Markkulan viereen. Hän sai ottelussa jääaikaa 13.58 minuuttia. Tammela teki myös ensimmäisen pääsarjamaalinsa. Hänen osumansa hyväksyttiin videotarkistuksen päätteeksi. SM-liigadebyyttinsä Tammela teki 1. joulukuuta 2021 Hämeenlinnan Pallokerhoa vastaan, kun Lukosta oli eri syistä sivussa peräti seitsemän hyökkääjää. Tammela merkittiin joukkueen nelosketjun vasempaan laitaan niin ikään U20-joukkueesta nostettujen Miro Markkulan ja Lenni Hämäläisen viereen. Hän sai ottelussa jääaikaa 7.13 minuuttia. Liigauransa avausmaalin hän teki seuraavassa ottelussa 4. joulukuuta 2021 Helsingin IFK:ta vastaan. Janne Siivonen valitsi Tammelan ottelun Alumnien tähtien kolmostähdeksi. Kaikkiaan Tammela pelasi SM-liigassa kauden aikana kuusi runkosarjaottelua tehden kaksi maalia.

Tammela pelasi kauden 2022–2023 kokonaan Lukon U20-joukkueessa, eikä hän saanut tililleen otteluakaan SM-liigassa. Tammela voitti tehoilla 21+35=56 koko U20 SM-sarjan pistepörssin ja hänet palkittiin Kari Jalonen -palkinnolla. Tammela valittiin myös U20 SM-sarjan marraskuun kuukauden pelaajaksi.

Tammela siirtyi kaudeksi 2023–2024 vuoden mittaisella sopimuksella Tapparaan. Hän siirtyi ensisijaisesti seuran U20-joukkueeseen.

U20 SM-sarjan ottelussa Sport–Tappara 1.2.2024 hän rikkoi sarjan kaikkien aikojen syöttöennätyksen sekä piste-ennätyksen. Tuon ottelun jälkeen syöttöjä kasassa oli 116, edellinen ennätys 115, ja pisteitä 183, edellinen ennätys 181.

  

U20 SM-sarjan ottelussa Tappara–TPS 1.4.2024 hän rikkoin sarjan pudotuspelien kaikkien aikojen maaliennätyksen. Tuon ottelun jälkeen maaleja kasassa oli 16, edellinen ennätys 15. 

### Maajoukkueura

Tammela on pelannut kuusi poikien maaottelua.

Muuta
-----

Tammelan isoveljet Jonne ja Jussi ovat myös jääkiekkoilijoita. Jonne pelaa hyökkääjänä SM-liigajoukkue Saimaan Pallossa ja Jussi pelaa hyökkääjänä Norjan Fjordkraft-ligaenin Grüner Ishockeyssa. Veljesten isä Pasi Tammela on entinen alempien sarjojen hyökkääjä.

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |
| 2019–2020 | KalPa | A-SM | 18 | 6 | 12 | 18 | 0 | 2 | 0 | 0 | 0 | 0 |
| 2020–2021 | Lukko | U20-SM | 34 | 16 | 16 | 32 | 8 | 8 | 5 | 5 | 10 | 16 |
| 2021–2022 | Lukko | U20-SM | 37 | 9 | 18 | 27 | 12 | 10 | 5 | 3 | 8 | 14 |
|  | Lukko | SM-liiga | 6 | 2 | 0 | 2 | 4 | – | – | – | – | – |
| 2022–2023 | Lukko | U20-SM | 45 | 21 | 35 | 56 | 10 | – | – | – | – | – |
| 1 kausi | yhteensä | SM-liiga | 6 | 2 | 0 | 2 | 4 | – | – | – | – | – |

Lähteet
-------

* Jeremi Tammela The Internet Hockey Databasessa (englanniksi)
* Jeremi Tammela Eurohockey-sivustolla (englanniksi)
* Jeremi Tammela *Elite Prospects*. Everysport Media Group AB.  (englanniksi)

### Viitteet

1. 1 2  Tilastot - Jeremi Tammela *liiga.fi*. Jääkiekon SM-liiga Oy. Viitattu 7.6.2023.
2. 1 2 3 4 5 6  Jeremi Tammela *Elite Prospects*. Everysport Media Group AB.  (englanniksi)
3. ↑  Silvennoinen, Markku: Silvennoisen Suvivieras, osa 3: Jonne Tammela *hc.tps.fi*.  16.7.2021. HC TPS Turku Oy. Viitattu 14.10.2021.
4. ↑  Elite Prospects - KalPa U16 *eliteprospects.com*. Everysport Media Group AB. Viitattu 14.10.2021. (englanniksi)
5. ↑  Elite Prospects - KalPa U16 *eliteprospects.com*. Everysport Media Group AB. Viitattu 14.10.2021. (englanniksi)
6. ↑  Jeremi Tammela siirtyy Rauman Lukkoon *kalajokilaakso.fi*.  1.7.2020. KPK Yhtiöt Oyj. Viitattu 14.10.2021.
7. ↑  Elite Prospects - Lukko U20 *eliteprospects.com*. Everysport Media Group AB. Viitattu 19.5.2022. (englanniksi)
8. ↑  Elite Prospects - Lukko U20 *eliteprospects.com*. Everysport Media Group AB. Viitattu 19.5.2022. (englanniksi)
9. ↑  Joukkue *raumanlukko.fi*. Rauman Lukko Oy. Viitattu 12.10.2021.
10. ↑  Lukko lohkovoittoon Linus Nymanin hattutempun myötä – Nyman: "Otettiin joukkueena hieno voitto" *raumanlukko.fi*.  14.10.2021. Rauman Lukko Oy. Viitattu 14.10.2021.
11. ↑  Matches *championshockeyleague.com*.  13.10.2021. Champions Hockey League (CHL) AG. Viitattu 14.10.2021. (englanniksi)
12. ↑  Matches *championshockeyleague.com*.  13.10.2021. Champions Hockey League (CHL) AG. Viitattu 14.10.2021. (englanniksi)
13. ↑  Matches *championshockeyleague.com*.  13.10.2021. Champions Hockey League (CHL) AG. Viitattu 14.10.2021. (englanniksi)
14. ↑  Hellanto, Riku: 18-vuotias Lukko-debytantti onnistui ovelasti – CHL-uran avausosumaa tarkistettiin pitkään videolta *MTVuutiset.fi*.  13.10.2021. Telia Company AB. Viitattu 14.10.2021.
15. ↑  Korona sekoitti Lukon pakan: lainamies Simontaival Lukon ykkösketjussa tänään, Repo sentterinä *ls24.fi*.  1.12.2021. Marva Media Oy. Viitattu 2.12.2021.
16. ↑  Lukko - HPK, 1.12.2021 *liiga.fi*.  1.12.2021. Jääkiekon SM-liiga Oy. Viitattu 2.12.2021.
17. ↑  Lukko - HPK, 1.12.2021 *liiga.fi*.  1.12.2021. Jääkiekon SM-liiga Oy. Viitattu 2.12.2021.
18. ↑  Lukko - HIFK, 4.12.2021 *liiga.fi*.  4.12.2021. Jääkiekon SM-liiga Oy. Viitattu 6.12.2021.
19. ↑  Mennander, Pasi: Lukon Jeremi Tammela marraskuun paras pelaaja U20 SM-sarjassa *leijonat.fi*.  1.12.2022. Suomen Jääkiekkoliitto ry – Finlands Ishockeyförbund rf. Viitattu 6.12.2022.
20. ↑  Jatkosopimuksia ja uusia tulokkaita - katso kaikki julkaistut sopimukset *tappara.fi*.  10.5.2023. Tamhockey Oy. Viitattu 7.6.2023.
21. 1 2
22. ↑  Jonne Tammela *Elite Prospects*. Everysport Media Group AB.  (englanniksi)
23. ↑  Jussi Tammela *Elite Prospects*. Everysport Media Group AB.  (englanniksi)
24. ↑  Pasi Tammela *Elite Prospects*. Everysport Media Group AB.  (englanniksi)

Tappara – SM-liiga
1 Heikkinen |
4 Witkowski |
9 Matson |
11 Camper (**A**) |
13 Kemiläinen (**A**) |
14 Nykänen |
15 Somppi |
17 Halloran |
20 Keskinen |
22 Luoto |
23 Kohonen |
26 Kulonummi |
27 Tanus |
28 Leskinen |
30 Heljanko |
33 Vittasmäki (**A**) |
34 Randelin |
42 Rauhala (**C**) |
43 Ahlroth |
44 Juolevi |
50 Ekberg |
63 Tuulola |
70 Saari |
72 Kontiola |
73 Baptiste |
76 Levtchi |
78 Rautiainen |
86 Granath |
89 Tammela |
90 Liedes |
91 Puhakka |
95 Savinainen  

Valmentajat Grönborg – Juujärvi – Puistola – Karjalainen – Näykki – Haverinen – Konttinen